JUHISED EMBLEEMIDE JA STANDARDVÄRVIDE KOHTA
Euroopa Pagulasfondi 2008. aasta vahendid

1.	Euroopa LIIDU embleem

Euroopa Liidu logo saab alla laadida aadressilt: 
http://europa.eu.int/abc/symbols/emblem/index_en.htm 

SümbOLITE kirjeldus
Kaksteist kuldset tähte moodustavad taevasinisel taustal ringi, mis sümboliseerib Euroopa rahvaste ühtsust. Tähekeste arv on kindlaks määratud  – kaksteist on täiuslikkuse ja ühtsuse sümbol.

Heraldiline kirjeldus
Taevassinisel taustal on ring kaheteistkümnest kuldsest tähest, mille tipud kokku ei puutu.

Geomeetriline kirjeldus

Embleemiks on sinine ristkülikukujuline lipp, mille laius on poolteist korda lipu kõrgus. Lipu keskel asub kaksteist võrdsete vahedega kuldset tähte, mis moodustavad mõttelise ringjoone, mille keskpunkt asub ristküliku diagonaalide ristumiskohas. Ringi raadius on 1/3 lipu kõrgusest. Igal tähel on viis nurka, mis asuvad mõttelise ringjoone sees. Selle ringjoone raadius on 1/18 lipu kõrgusest. Kõik tähed on püstiasendis, st. üks nurk on vertikaalselt suunaga üles ning kahe külgmise nurga tippude vahele tõmmatud sirge asetseb lipumastiga risti. Tähering on paigutatud selliselt, et iga täht vastab ühele täistunnile kella numbrilaual. Nende arv on muutumatu.

värviDE KASUTAMINE
Embleemi värvid on järgmised: PANTONE REFLEX BLUE – ristküliku pinna jaoks; PANTONE YELLOW – tähtede jaoks.

Neljavärviprotsess
Kui kasutatakse neljavärviprotsessi, ei ole võimalik kasutada kahte standardvärvi. Seepärast tuleb need saavutada protsessis nelja värviga. 

PANTONE YELLOW saadakse 100% „Process Yellow“ kasutamise teel. 

PANTONE REFLEX BLUE saadakse, segades 100% „Process Cyan`i“ ja 80% „Process Magenta't“.

Internet
PANTONE REFLEX BLUE vastab veebi värvipaleti värvile RGB:0/51/153 (kuueteistkümnendsüsteemis: 000099)  ja PANTONE YELLOW vastab veebi värvipaleti värvile RGB:255/204/0 (kuueteistkümnendsüsteemis: FFCC00)

Ühe värvi kasutamine
Kasutades ainult musta värvi, siis peab ristküliku raam olema must ning tähed tuleb trükkida mustana valgel taustal.  

Kasutdes ainult sinist värvi (Reflex Blue), trükitakse kogu taust sinine ning tähed valgena negatiivis.

Trükkimine värvilisele taustale
Kui värvilisest taustast loobuda ei saa, tuleb ristkülikule ümber trükkida valge piirjoon laiusega 1/25 ristküliku kõrgusest.

2.	MINISTEERIUMI 	LOGO
Logo peamisteks värviversioonideks on kaks kombinatsiooni: põhivärvi (PMS 541 U) ning musta ja valgega. Tumeda tausta puhul on logotüüp valge. Logo primaarseks värviversiooniks on sinine kombineeritud valgega. Võimalusel tuleks alati eelistada sinist logo valgel taustal. Mustvalget logo kasutatakse juhul, kui tehniliselt ei ole võimalik kasutada värvilist versiooni. 

Põhilogo on alati tsentraalse asetusega. Sümbol ja logotüüp kindlas seoses moodustavad logo, milles nende omavahelised proportsioonid ja asetus on fikseeritud. Põhilogo miinimumkõrgus on 31 mm ning lihtsustatud sümboliga 12,3 mm.

2.1. ALTERNATIIVNE LOGO
Alternatiivne logo on horisontaalse asetusega. Alternatiivset logo kasutatakse juhul, kui lähtuvalt pinna kuju eripärast pole võimalik kasutada tsentraalse asetusega logo. Näiteks, töötõend või koduleht. Eelistatum on tsentraalse asetusega logo, kui eksponeerimispinna kuju ja iseloom seda võimaldavad. Horisontaalse asetusega logo koosneb sümbolist ning sellest paremal, kõrguse suhtes keskel asetsevast logotüübist. Logotüübi ja sümboli omavahelise suuruse suhe on sama mis tsentraalse asetusega logol. Põhilogo miinimumkõrgus on 20 mm ning lihtsustatud sümboliga 8 mm.

Toetuse saaja                                                                                            Ministeerium

____________                                                                                         ________________
Dr Thomas Lothar Weiss                                                                         Erkki Koort